5. Nedrivning af bygninger og anlæg [adresse] Ulstrup (Åben)
Tidl. politisk behandling BY, 25.06.19, pkt. 123
Forventet sagsgang
TM-U, ØK, BY
Lovgrundlag
 
SAGENS INDHOLD
Byrådet skal i denne sag tage stilling til en anlægsbevilling på 6,2 mio. kr. til nedrivning af bygninger og 
anlæg på grunden [adresse] Ulstrup. Beløbet indgår i Anlægsbudgettet 2021-24. [adresse] 
købte i juni 2019 ejendommen af Expedit til overtagelse 1. juli 2021. 
Nedrivningen planlægges påbegyndt i 3. kvartal 2021. Nedrivningsperioden forventes at løbe over seks til 
ni måneder. 
I første halvår 2021 foretages en screening af bygninger og anlæg for miljøfarligt affald. Desuden foretages 
udbud af nedrivningsprojektet samt indhentning af tilladelser til nedrivning. 
Ejendommen består af to matrikler med et grundareal på 36.263 m² (inkl. 1.847 m² vejareal) og et bebygget 
areal på 10.577 m², hvor der ligger fire bygninger, som inkluderer produktions- og lagerbygninger samt 
kantine- og kontorbygning. En stor del af grunden er udlagt i asfalt. Den resterende del er udlagt i græs 
med en del buskads mod [adresse] og [adresse].
Nedrivningen omfatter ca. 11.000 etagekvadratmeter erhvervsbygninger samt oprydning/fjernelse af 
belægninger, støttemure, belysning, kloak, nedgravede olietanke og lignede installationer på grunden. 
De samlede omkostninger til nedrivning mv. er overslagsmæssigt opgjort til 6,2 mio. kr. Der tages forbehold 
for ukendte miljøomkostninger, der konstateres under nedrivningen samt for, at bygningerne er ryddet for 
alle tekniske installationer for produktion, lagerreoler og lignende ved overtagelsen.
VURDERING
Ejendommen er erhvervet med henblik på at sikre de fortsatte byudviklingsmuligheder centralt i Ulstrup. 
Ejendommen er i Kommuneplan 2017-29 et centralt erhvervsområde, der ved omdannelse åbner op for 
udvikling af den centrale del af Ulstrup. Med Forslag til Kommuneplan 2021-32 er området udlagt til et 
boligområde med mulighed for blandede boligformer. Forslag til Kommuneplan 2021-32 forventes vedtaget 
endeligt i juni 2021. Startredegørelsen til lokalplanlægning for området vil blive fremlagt til politisk 
behandling i marts 2021.
Efter nedrivning af bygninger og anlæg vil arealet i første omgang blive retableret med græs. Hermed sikres 
et minimum af udgifter til ren- og vedligehold af den ryddede grund frem til og med et eventuelt salg eller 
beslutning om anden anvendelse.
ØKONOMI
Der søges om en anlægsbevilling på 6,2 mio. kr. til nedrivning af ejendommen [adresse] Ulstrup, 
finansieret af det afsatte rådighedsbeløb i budgettet for 2021-24 (A-202). 
Teknik- og Miljøudvalget
03-12-2020 08:00
Sagsnr. MOD-2020-00127
DokID: 
Sagsbehandler: Jonna Dam 
([adresse]) (marir)
Anlægsbevillingen 
dækker 
dels 
udgifter 
til 
screening 
for 
miljøfarligt 
affald 
(afdækkende 
miljøundersøgelser), udbud af projektet og nedrivningsomkostninger samt oprydning af grundens 
udearealer som beskrevet.
I forbindelse med budgettet blev der ikke afsat afledte driftsudgifter til ren- og vedligehold af den ryddede 
grund i en tomgangsperiode. Derfor foreslås, at der afsættes 150.000 kr. årligt fra 1. april 2022 til drift- og 
vedligehold af grunden (snerydning af fortove, græsslåning, renhold af buskads og lignende). Det vurderes 
hensigtsmæssigt med en vedligeholdelse af området, indtil anden udnyttelse af arealerne, da grunden er 
bynært beliggende og derfor bør vedligeholdes på et passende niveau i forhold til den centrale beliggenhed.
INDDRAGELSE
I god tid inden nedrivningsarbejderne påbegyndes vil Teknik og Miljø orientere naboer og andre 
interessenter.
INDSTILLING
Direktøren for Teknik og Miljø indstiller til Byrådet: 
1.
At godkende en anlægsbevilling på 6,2 mio. kr. til nedrivning af erhvervsbygninger på ejendommen 
[adresse] Ulstrup, finansieret af det afsatte rådighedsbeløb i 2021.
2.
At godkende en udvidelse af driftsbudgettet til ren- og vedligehold af den ryddede grund på 150.000 
kr. årligt fra 1. april 2022. Beløbet indarbejdes i forbindelse med den tekniske budgetlægning for 2022-
25.
BESLUTNING
Fraværende: Ingen.
Indstilles godkendt.
Bilag
1.
Kortbilag_Østergade6_Ulstrup_[telefonnummer] (606823)
